62018TJ0100_INF
A Törvényszék (második tanács) 2019. december 19‑i ítélete – Wehrheim kontra EKB
(T‑100/18. sz. ügy)
„Közszolgálat – Az EKB személyi állománya – Díjazás – Külföldi munkavégzési támogatás – Megszüntetés – Felelősség – Vagyoni és nem vagyoni kár – Közszolgálati kötelességszegés”
1.
Bírósági eljárás – Pervezető intézkedések – A felekhez intézett írásbeli kérdések – Az írásbeli kérdésekre válaszul a tárgyaláson benyújtott irat – Elfogadhatóság
(lásd: 23. és 24. pont)
2.
Tisztviselői kereset – Kártérítési kereset – A kártérítési kérelmet elutasító, a pert megelőző eljárásban hozott határozat megsemmisítése iránti kérelem – A kártérítési kérelemhez képest önálló jelleget nem mutató kérelem
(Személyzeti szabályzat 90. és 91. cikk)
(lásd: 25. és 26. pont)
3.
Tisztviselői kereset – Az Európai Központi Bank alkalmazottai – Kártérítési kereset – Előzetes közigazgatási panasz – A panasz és a kereset összhangja – Tárgybeli és jogcímbeli azonosság – A tárgy és a jogalap fogalmának tág értelmezése – Elfogadhatóság
(Az Európai Központi Bank személyzeti szabályzata, 8.1. és 8.2. cikk)
(lásd: 27–29., 35–52. pont)
4.
Tisztviselői kereset – Kártérítési kereset – Jogalapok – Az adminisztráció által hozott, a rendelkezésre álló határidőn belül meg nem támadott határozat jogellenessége – Elfogadhatatlanság
(Személyzeti szabályzat 90. és 91. cikk)
(lásd: 53–55. pont)
5.
Tisztviselői kereset – Az Európai Központi Bank alkalmazottai – Kártérítési kereset – A pert megelőző eljárás hiányában benyújtott kártérítési kereset – Elfogadhatatlanság
(Az Európai Központi Bank személyzeti szabályzata, 8.1. cikk)
(lásd: 58–62., 64. pont)
6.
Tisztviselői kereset – Az Európai Központi Bank alkalmazottai – Kártérítési kereset – Előzetes közigazgatási panasz – A panasz és a kereset összhangja – Tárgybeli és jogcímbeli azonosság – Valamely kifogás jogi alapjának megváltozása – Olyan feltétel, amely nem elegendő a kifogás jogcíme újszerűségének megállapításához
(Az Európai Központi Bank személyzeti szabályzata, 8.1. cikk)
(lásd: 75–82. pont)
7.
Tisztviselők – Az Európai Központi Bank alkalmazottai – Az adminisztráció gondoskodási kötelezettsége – A megfelelő ügyintézés elve – Terjedelem
(Személyzeti szabályzat 24. cikk)
(lásd: 86. pont)
8.
Tisztviselők – Az intézmények szerződésen kívüli felelőssége – Feltételek – Jogellenesség – Fogalom – Valamely szerződéses alkalmazott felvétele előtt annak külföldi munkavégzési támogatásra való jogosultságával kapcsolatban az adminisztráció által nyújtott téves információ – Közszolgálati kötelességszegés – A megfelelő ügyintézés elvének megsértése – Bennfoglaltság
(EUMSZ 340. cikk, (2) bekezdés)
(lásd: 89–101. pont)
Tárgy
Az EUMSZ 270. cikken és az Európai Unió Bírósága alapokmányának 50a. cikkén alapuló, azon vagyoni és nem vagyoni kár megtérítésére irányuló kérelem, amelyek a felperest állítólagosan az EKB által a felperes felvételekor annak vagyoni jogosultságainak meghatározása során elkövetett közszolgálati kötelességszegés következtében érték, amely kötelességszegés külföldi munkavégzési támogatás megállapításához vezetett, melyet később megszüntettek.
Rendelkező rész
1)
A Törvényszék az Európai Központi Bankot (EKB) arra kötelezi, hogy fizessen Christine Wehrheimnek az őt ért nem vagyoni károk megtérítéseként 1000 eurót, az EKB által a fő refinanszírozási műveletekre vonatkozóan megállapított kamatláb három és fél százalékponttal növelt mértékével a jelen ítélet kihirdetésétől az 1000 euró EKB általi tényleges megfizetése napjáig terjedő időszakra számított kamattal növelve.
2)
A Törvényszék a keresetet ezt meghaladó részében elutasítja.
3)
C. Wehrheim és az EKB maguk viselik saját költségeiket.